KTB เศร้า! กำไร Q3 ลด 31% มาที่ 5.87 พันลบ. เหตุตั้งสำรองหนี้พุ่ง
KTB เผยกำไร Q3/60 ลดลง 31.96% มาที่ 5.87 พันลบ. จากปีก่อนมีกำไร 8.63 พันลบ. เหตุการตั้งสำรองหนี้สูญ หนี้สงสัยจะสูญฯ รวมถึงขาดทุนจากการด้อยค่าเพิ่มขึ้น ขณะที่ 9 เดือนแรกมีกำไร 1.76 หมื่นลบ. ลดลง 29.08% จากปีก่อนมีกำไร 2.49 หมื่นลบ.
20 ต.ค. 2560

ธนาคารกรุงไทย จำกัด (มหาชน) หรือ KTB รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 มีกำไรลดลง โดยเป็นผลมาจากการกันสำรองหนี้สูญ หนี้สงสัยจะสูญ และขาดทุนจากการด้อยค่าเพิ่มขึ้น
ขณะที่อัตราส่วนสินเชื่อด้อยคุณภาพ (NPL) ณ วันที่ 30 ก.ย. อยู่ที่ 103,709 ล้านบาท เพิ่มขึ้น 12,581 ล้านบาท หรือร้อยละ 13.81 จากสิ้นปี 2559
อย่างไรก็ตาม ธนาคารยังคงรักษาระดับของอัตราส่วนค่าเผื่อหนี้สงสัยจะสูญต่อสินเชื่อด้อยคุณภาพ (Coverage ratio) ให้มีความเหมาะสม โดยคงอัตราส่วนค่าเผื่อหนี้สงสัยจะสูญต่อสินเชื่อด้อยคุณภาพไม่ต่ำกว่าร้อยละ 110 ของสินเชื่อด้อยคุณภาพ